T20 World cup: സന്നാഹം കംഗാരുക്കളെ മെരുക്കാന് ഇന്ത്യ, ലക്ഷ്യം രണ്ടാം വിജയം ദുബായ്: രണ്ടാം ജയത്തേടെ ടി20 ലോകകപ്പിനുള്ള പടയൊരുക്കം പൂര്ത്തിയാക്കുകയെന്ന ലക്ഷ്യത്തോടെയാണ് ഇന്ത്യ രണ്ടാം സന്നാഹ മല്സരത്തില് ഓസ്ട്രേലിയയെ നേരിടുന്നത്. ഞായറാഴ്ച ചിരവൈരികളായ പാകിസ്താനെതിരേ നടക്കാനിരിക്കുന്ന ലോകകപ്പിലെ ആദ്യ പോരാട്ടത്തിനു മുമ്ബ് ഇന്ത്യക്കു തയ്യാറെടുക്കാനുള്ള അവസാനത്തെ അവസരം കൂടിയാണിത്. തിങ്കളാഴ്ച നടന്ന ആദ്യ സന്നാഹത്തില് മുന് ലോക ചാംപ്യന്മാരായ ഇംഗ്ലണ്ടിനെ ഇന്ത്യ ഏഴു വിക്കറ്റിനു തകര്ത്തുവിട്ടിരുന്നു. ഓസീസാവട്ടെ ആദ്യ സന്നാഹത്തില് ന്യൂസിലാന്ഡിനെ തോല്പ്പിച്ചതിന്റെ ആത്മവിശ്വാസത്തിലാണ്. ബാറ്റിങ് മികവിലായിരുന്നു ഇംഗ്ലണ്ടിനെതിരേ ഇന്ത്യ കഴിഞ്ഞ സന്നാഹത്തില് ജയിച്ചു കയറിയത്. 189 റണ്സെന്ന വലിയ വിജയലക്ഷ്യത്തിലേക്കു ബാറ്റ് വീശിയ ഇന്ത്യ ഒരോവര് ബാക്കിനില്ക്കെ വിജയം പിടിച്ചെടുക്കുകയായിരുന്നു. ഈ കളിയില് ബൗളര്മാരുടെ പ്രകടനം അത്ര മികച്ചതായിരുന്നില്ല. ഇതി തിരുത്താനുള്ള അവസരം കൂടിയാണ് ഓസീസീനെതിരായ മല്സരം. കഴിഞ്ഞ സന്നാഹത്തില് വിശ്രമം അനുവദിക്കപ്പെട്ട വൈസ് ക്യാപ്റ്റന് രോഹിത് ശര്മ, സ്റ്റാര് ഓള്റൗണ്ടര് രവീന്ദ ജഡേജ, ശര്ദ്ദുല് ടാക്കൂര്, വരുണ് ചക്രവര്ത്തി എന്നിവരെ ഓസീസിനെതിരേ ഇന്ത്യ തിരിച്ചുവിളിക്കുമെന്നാണ് വിവരം. ഈ മല്സരം കഴിയുന്നതോടെ ഇന്ത്യയുടെ പ്ലെയിങ് ഇലവന്റെ കാര്യത്തില് ടീം മാനേജ്മെന്റ് അന്തിമ തീരുമാനമെടുക്കും. ഇന്ത്യന് സ്ക്വാഡ് വിരാട് കോലി ക്യാപ്റ്റന്, രോഹിത് ശര്മ വൈസ് ക്യാപ്റ്റന്, കെഎല് രാഹുല്, സൂര്യകുമാര് യാദവ്, റിഷഭ് പന്ത് വിക്കറ്റ് കീപ്പര്, ഇഷാന് കിഷന് വിക്കറ്റ് കീപ്പര്, ഹാര്ദിക് പാണ്ഡ്യ, രവീന്ദ്ര ജഡേജ, ആര് അശ്വിന്, ശര്ദ്ദുല് ടാക്കൂര്, വരുണ് ചക്രവര്ത്തി, രാഹുല് ചാഹര്, ജസ്പ്രീത് ബുംറ, ഭുവനേശ്വര് കുമാര്, മുഹമ്മദ് ഷമി. ഓസ്ട്രേലിയന് സ്ക്വാഡ് ഡേവിഡ് വാര്ണര്, ആരോണ് ഫിഞ്ച് ക്യാപ്റ്റന്, മിച്ചെല് മാര്ഷ്, സ്റ്റീവ് സ്മിത്ത്, മാര്ക്കസ് സ്റ്റോയ്നിസ്, മാത്യു വേഡ് വിക്കറ്റ് കീപ്പര്, ആഷ്ടണ് ഏഗര്, മിച്ചെല് സ്റ്റാര്ക്ക്, ജോഷ് ഇംഗ്ലിസ്, ഗ്ലെന് മാക്സ്വെല്, പാറ്റ് കമ്മിന്സ്, കെയ്ന് റിച്ചാര്ഡ്സന്, ജോഷ് ഹേസല്വുഡ്, ആദം സാംപ, മിച്ചെല് സ്വെപ്സണ്.